બોલિવૂડના દબંગ સ્ટાર સલમાન ખાનના હિન્દી ફિલ્મ ઇન્ડસ્ટ્રીમાં અનેક ફ્રેન્ડ્સ છે, પરંતુ કેટલાક લોકો તેના ફ્રેન્ડ્સના લિસ્ટમાંથી આઉટ થઈ ગયા છે. જેમાં વિવેક ઓબેરોયથી લઈને સિંગર અરિજિત સિંઘ, રેણુકા શહાણે અને અનુરાગ કશ્યપ જેવાં નામ સામેલ છે. હવે આ લિસ્ટમાં ઋષિ કપૂરનું નામ સામેલ થઈ ગયું છે. સલમાને રિસન્ટલી કહ્યું હતું કે, તે ઇન્ડસ્ટ્રીના કેટલાક લોકોને પસંદ કરતો નથી. વાસ્તવમાં તેણે ઋષિ કપૂર માટે જ આવું સ્ટેટમેન્ટ આપ્યું હોવાનું ફિલ્મ ઇન્ડસ્ટ્રીમાં બધા જ લોકો માની રહ્યા છે. જોકે, સલમાને કોઈનું નામ લીધું નથી.